### Beslutningstema

Budgetopfølgning på Teknik- og Miljøudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

I følge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Denne budgetopfølgning pr. 30.4. skal sikre overholdelse af budget 2022 og sikre nødvendige tiltag i relation til budgetlægningen for 2023.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

Samlet for driftsområderne under udvalget ligger forbrugsprocenten på 15,26 % i forhold til det korrigerede budget. På hvert driftsområde ligger forbrugsprocenten på:

* Teknik og Plan 17,16 %,
* Teknik og Miljø ligger 10,17 %
* Jordforsyning 44,69 %

Den samlede vurdering af Teknik- og Miljøudvalgets område viser et forventet merforbrug på 17,1 mio. kr., heraf udgør Facility Mangament (FM) et merforbrug på 16,1 mio. kr. og et forventet merforbrug på 1,0 mio. kr. til gadebelysning under Vej og [adresse].

Merforbruget på FM skyldes stigningen til el og opvarmning i de kommunale bygninger med 9,6 mio. kr. Derudover udgør 6,5 mio. kr. en indarbejdet gradvis driftsbesparelse fra 2020 til 2022 ved nedbringelse af overskydende arealer ved salg eller nedrivning af kommunale bygninger. Det viser sig at driftsbesparelsen ikke har givet det forventede afkast som oprindeligt planlagt.

Ved budgetopfølgningen søges bevillingsmæssige ændringer på samlet -0,386 mio. kr. i 2022 som fragår udvalgets område og tilføres kassebeholdningen. Fra 2023 og frem tilføres udvalgets område 0,210 mio. kr. og fragår Sundhedsudvalgets område.

### Direktionen indstiller,

at budgetopfølgningen pr. 30. april 2022 for Teknik- og Miljøudvalgets område godkendes, og

at generelle bemærkninger indgår i den samlede budgetopfølgning for Tønder Kommune.

### Beslutning

Indstillingen godkendt.